Anderss Lasens

**Anderss Frederiks Emīls Viktors Šau Lasens** (; dzimis ; miris ) bija Dānijas virsnieks, kurš Otrā pasaules kara laikā bija vienīgais Viktorijas krusta saņēmējs kurš nebija cēlies no Sadraudzības valstīm. Dienot Lielbritānijas armijā, viņam pēc nāves tika piešķirts Viktorijas krusts par parādīto varonību kaujaslaukā operācijas "Roast" laikā 1945. gada 8. aprīlī pie Komakjo ezera Itālijā, Itālijas kampaņas pēdējās nedēļās.

Lasenam tika pavēlēts vadīt reidu, kas radītu iespaidu, ka tiek veikta liela spēku desanta operācija. Lasens izpildīja savu misiju, iznīcinot trīs ienaidnieka pozīcijas, pirms tika kaujā nāvīgi ievainots. Tā kā evakuācijas rezultātā tiktu apdraudēta viņa vienības vīru dzīvība, viņš atteicās evakuēties no operācijas zonas.

## Biogrāfija
Anderss Lasens ir dzimis *Høvdingsgård* muižā netālu no Mernas, Vordingborgas pašvaldībā Dānijā 1920. gadā, muižas īpašnieku Emīla Viktora Šau Lasena un Zuzannas Marijas Signes Lasenas ģimenē. Lasena vectēvs no tēva puses A. F. J. C. Lasens ieguva bagātību kā tabakas plantācijas īpašnieks Sumatrā. 1917. gadā Lasena tēvs pārņēma *Høvdingsgård* muižu. Lasena brālēns Aksels fon dem Buše bija viens no vācu pretošanās kustības dalībniekam, kurš 1943. gadā neveiksmīgi mēģināja nogalināt Ādolfu Hitleru.

Kalpojot Dānijas tirdzniecības flotē, Lasens ieradās Apvienotajā Karalistē neilgi pēc Otrā pasaules kara sākuma, kur 1940. gadā pievienojās Britu komandoss, 62. komandai (pazīstama arī kā *Small Scale Raiding Force*). Vienība tika veidota ap nelielu skaitu komandosu grupu Apvienotās Karalistes īpašo operāciju pārvaldes (SOE) vadībā. Viņš tika norīkots tālākam dienestam un viņam tika piešķirts apbalvojums Kara krusts par dalību operācijā "Postmaster", trīs itāļu un vācu kuģu sagrābšanā pie neitrālās Spānijas koloniālās Fernando Po salas, kas tagad pazīstama kā Bioko, Gvinejas līcī.

1943. gada sākumā *Commando Nr. 62* vienība tika izformēta, un tās dalībnieki tika pārcelti uz citiem formējumiem. Lasens bija viens no tiem, kas devās uz Tuvajiem Austrumiem, lai dienētu speciālajā laivu dienestā, vēlāk dienests pievienots īpašajam gaisa dienestam. Citi karavīri pievienojās 2. SAS vienībai, SAS izveidotāja pulkvežleitnanta Deivida Stērlinga vecākā brāļa Bila Stērlinga (1911—1983) vadībā. Dienesta laikā laivu dienestā Lasens tika paaugstināts, saņemot majora dienesta pakāpi 1944. gada oktobrī. Tālāk Lasens karoja Ziemeļrietumu Eiropā, Ziemeļāfrikā, Krētā, Egejas jūras salās, Grieķijas kontinentālajā daļā, Dienvidslāvijā un Itālijā. 1943. gada 27. septembrī un 1944. gada 15. februārī viņš tika apbalvots ar vēl divām rozetēm pie Kara krusta.

1944. gada 24. aprīlī viņš vadīja veiksmīgu vienības reidu Santorinē, neitralizējot pretinieku garnizonu salā un ar laika bumbām uzspridzinot ēku, kurā atradās radio sakaru stacija. Lasens ar vienību zaudējot tikai divus karavīrus veiksmīgi pameta salu uz diviem šoneriem.

## Piemiņa
Lasens ir apbedīts Argentas kara kapsētā (*Argenta Gap War Cemetery*), Itālijā. Viņa Viktorijas krusta medaļa ir izstādīta *Frihedsmuseet* (Dānijas pretošanās kustības muzejā) Kopenhāgenā, Dānijā. Arī viņa krūšutēls tika uzstādīts *Churchillparken* (Čērčila parks) pie muzeja 1987. gadā. Netālu no kaujas vietas, kur Lasens nopelnīja Viktorijas krustu, itāļi ir uzcēluši pieminekli Lasenam un viņa vīriem. Šis piemineklis atrodas blakus automaģistrālei SP1b, uz dienvidaustrumiem no pilsētas un tieši uz ziemeļiem no tās krustojuma ar Via del Camposanto.

Dānijas armijas īpašo spēku 7. grupa 2012. gadā Afganistānā Helmandā ISAF spēku sastāvā, izvēlējās savu nometni saukt par *Camp Anders Lassen*.

File:2015-09-01 16.00.19. Major Anders Lassens grav, Argenta Gap War Cemetery, øst for Argenta. (3).jpg|Majora Lasena kaps *Argenta Gap War Cemetery* kapsētā, 2015. gada 1. septembris.
File:2015-09-01 16.00.37. Dansk heder på major Anders Lassens grav, Argenta Gap War Cemetery, øst for Argenta..jpg|Miniatūra insignia of the Dāņu Dannebrog Ordeņa replika uz Lasena kapakmeņa,2015. gada 1. septembris. Teksts: "Gud og Kongen" - "Dievs un karalis".
File:Anders Lassen's bench @ Glenfinnan.jpg|Andersa Lasena soliņš pie Glenfinana pieminekļa Skotijā
File:Anders Lassen - The Holy Legion.jpg|Grieķijas Svētās vienības piemiņas zīme, kas piešķirta Lasenam un tagad atrodas Dānijas pretošanās kustības muzeja kolekcijā Kopenhāgenā.
File:PXL20240316.jpg|Memoriāls majoram Lasenam un viņa vīriem netālu no Komačio, Itālijā, 2024. gada 16. martā.


## Attēlojums mākslā un kino
* 2024. gada režisora Gaja Ričija asa sižeta spiegu kinokomēdijā Nedžentlmeniskas karadarbības ministrija Lasena lomā amerikāņu aktieris Alans Ričsons

## Atsauces

## Literatūra
* 
* 
* 
* 

## Ārējās saites

* Anders Lassen Fonden — The Danish Anders Lassen Foundation
* Commonwealth War Graves Register Entry for Lassen
* Article on Anders Lassen by Thomas Harder, author of "Special Forces Hero: Anders Lassen VC, MC**"
* Video talks on Anders Lassen by Thomas Harder, author of "Special Forces Hero: Anders Lassen VC, MC**"
* Articles and other material on Anders Lassen by Thomas Harder, author of "Special Forces Hero: Anders Lassen VC, MC**"
* British Army Officers 1939−1945